****

**Проф.СИЛВАНА НАУМОВА**

**МАКЕДОНСКИ ЈАЗИК**

**Придавки**

Придавките именуваат некаква карактеристика на предметите, суштествата и појавите.
Пр.чиста маса, мала куќа, црно маче, убава девојка, училиштен двор итн.
придавките се во тесна врска со именките и најчесто се употребуваат со нив. Придавките ги имаат истите граматички категории како именките(род, број, определеност). Таа се согласува со именката по однос на овие категории.
Пр.**висок** човек-еднина, машки род, неопределена; **високи** луѓе-множина
или **високиот** човек-определена придавка;
      **висока** жена-еднина, женски род, неопределена; **високи** жени-множина
или **високата** жена-определена придавка;
      **високо** дете- еднина, среден род, неопределена;**високи** деца-множина
или високото дете-определена придавка.
Според значењето придавките се делат на :описни(квалитативни), односни(релативни), бројни и заменски.
**1.Описни придавки-означуваат својства на предметите што произлегуваат од нив, од нивното внатрешно својство.**Со нив се опишуваат предметите и појавите.одговараат на прашањето каков е некој и нешто.
примери:долг, мал, широк, дебел, ситен, висок, голем;
                благ, лут, кисел, горчлив, солен;
                мазен, кршлив, тврд, мек;
                зелен, бел, црн, црвен;
                љубезен, мрзелив, храбар, паметен.
**2.Односни придавки**-**означуваат карактеристика на предметот од односот со некој друг предмет.**
Поделени се на **материјални придавки**(дрвен, железен, стаклен, сламен, волнен, хартиен)и **присвојни придавки**(градски, селски, работнички, дедов, татков).
**3.Бројни придавки-однос на некои предмети по ред и се образуваат од броеви.**
примери:втор, петти, двоен, трети, стоти)
**4.Заменски придавки**-се образуваат од заменки и се делат на:присвојни(мој, твој, наш, нивни),
количествени(толкав онолкав), квалитативни(таков, ваков), прашални(каков, колкав), општи
(секаков), неопределени(некаков).
**Степенување на придавките**
Описните придавки се степенуваат (може да имаат различен степен на особеноста)
пр.висок-повисок-највисок
Описните придавки имаат две форми за степен:**компаратив(по-)**и **суперлатив**
**(нај-)**,наспрема основната форма-**позитив**.
вкусна( торта)-позитив
повкусна(торта)-компаратив
највкусна (торта)суперлатив.
За да се степенува мора да има повеќе од еден предмет.

|  |  |
| --- | --- |
| https://2.bp.blogspot.com/-Mdv3dy5qaic/UCDviN96WWI/AAAAAAAAATY/-P1HEhCYFNk/s320/devojce.jpg | **Прекрасна** девојка |

|  |  |
| --- | --- |
| C:\Users\User\AppData\Local\Microsoft\Windows\INetCache\IE\DBJK6I4K\board_games_clipart39[1].jpg | Играм **интересна**игра |

**ЗАДАЧА**

**НАУЧИ ИНАПИШИ ПО ДВЕ РЕЧЕНИЦИ ОД ситеВИДОВИ ПРИДАВКИ**